**Pályázati felhívás**

**vendégoktatói ösztöndíjas jogviszony betöltésére**

A külgazdasági és külügyminiszter (a továbbiakban: miniszter) a vendégoktatói ösztöndíjprogram részletes szabályairól, valamint egyes külügyi tárgyú kormányrendeletek módosításáról szóló [333/2017. (XI. 9.) Korm. rendelet (a továbbiakban: Korm. rendelet)](http://net.jogtar.hu/jr/gen/hjegy_doc.cgi?docid=A1700333.KOR&timeshift=fffffff4&txtreferer=00000001.TXT) alapján, a Külgazdasági és Külügyminisztérium (a továbbiakban: minisztérium) lebonyolításában pályázatot hirdet lektori és vendégtanári ösztöndíjas jogviszony betöltésére,

* az államháztartásról szóló 2011. évi CXCV törvény (a továbbiakban: Áht.)
* az államháztartásról szóló törvény végrehajtásáról szóló 368/2011. Korm. rendelet (a továbbiakban: Ávr.)
* [a külképviseletekről és a tartós külszolgálatról](http://njt.hu/cgi_bin/njt_doc.cgi?docid=196050.338735) szóló 2016. évi LXXIII. törvény (a továbbiakban: Külszoltv.)
* [a külképviseletek besorolásáról, valamint a tartós külszolgálaton lévőknek járó deviza-alapilletmény és költségtérítés kiszámításának részletes szabályairól](http://njt.hu/cgi_bin/njt_doc.cgi?docid=200722.335626) szóló 3/2017. (II. 28.) KKM rendelet

rendelkezéseivel összhangban.

1. **A pályázat célja:**

A magyar nyelv és kultúra megismertetése, oktatása és terjesztése külföldi felsőoktatási intézményben vagy külföldi magyar intézetben (a továbbiakban együtt: fogadóintézmény), valamint a fogadóintézmény igénye szerinti külföldi hungarológiai kutatási és oktatási tevékenységben való részvétel elősegítése és támogatása.

**2. A pályázat tárgya:**

A Korm. rendelet 1. §-ban meghatározott lektor / vendégtanár / ingázó vendégoktatói ösztöndíjas jogviszony létesítése a jelen felhívás mellékletében felsorolt fogadóintézményekben és feltételekkel.

**3. Általános pályázati feltételek:**

Pályázat benyújtására jogosult, aki

3.1. ***lektori*** tevékenység támogatása esetén magyar nyelv és irodalom tantárgynak megfelelő

szakos tanári szakképzettséggel és mesterfokozattal, vagy magyar mint idegen nyelv szakos tanári szakképzettséggel és mesterfokozattal rendelkezik;

3.2. ***vendégtanári*** tevékenység támogatása esetén a fogadóintézmény által meghatározott szakirányú szakképzettséggel és mesterfokozattal vagy doktori fokozattal rendelkezik;

és ***mindkét*** esetben

3.3. megfelelő szinten ismeri a fogadóország kultúráját és nyelvét vagy egy, a fogadóintézmény által elvárt közvetítő nyelvet;

3.4. felhasználói szintű informatikai ismeretekkel rendelkezik;

3.5. megfelel a fogadóintézmény által meghatározott feltételeknek;

3.6. vállalja, hogy részt vesz a „Vendégoktatók a Magyar Kultúráért” programsorozat

szervezésében és lebonyolításában;

3.7. vállalja, hogy sikeres kiválasztás esetén ösztöndíjszerződést, vagy a vendégoktatói

ösztöndíjprogram és a támogatás keretében finanszírozott vendégoktatói program működési szabályzatáról szóló 18/2019. (IX. 12.) KKM utasítás 19. § (2) bekezdésben megjelölt oktatóhelyek esetén, megbízási szerződést köt a minisztériummal.

**4. A pályázat forrása:**

A pályázat forrása a minisztérium Külképviseletek igazgatása cím költségvetésben a vendégoktatói ösztöndíjprogram (a továbbiakban: ösztöndíjprogram) finanszírozására elkülönített keret.

**5. A pályázók köre:**

Pályázat benyújtására az a cselekvőképes, nagykorú, büntetlen előéletű magyar állampolgár jogosult, aki megfelel a pályázati felhívás 3. pontjában meghatározott feltételeknek.

**6. Az ösztöndíj megállapítása:**

6.1. Az ösztöndíjas az ösztöndíjprogram keretében a vendégoktatói ösztöndíjas jogviszony

időtartama alatt, az ösztöndíjszerződésben foglaltak szerint ösztöndíjban és költségtérítésben részesül.

6.2. A pályázati felhívás 6.1. pontban meghatározott ösztöndíj és költségtérítés mértékének

és számítási módjának megállapítása, számfejtése és folyósítása a Külszoltv.-nek és a külképviseletek besorolásáról, valamint a tartós külszolgálaton lévőknek járó deviza-alapilletmény és költségtérítés kiszámításának részletes szabályairól szóló 3/2017. (II. 28.) KKM rendelet (a továbbiakban: miniszteri rendelet) devizailletményre és átalány-költségtérítésre vonatkozó megfelelő rendelkezései alapulvételével, a 6.3.–6.5. pontban foglaltak figyelembe vételével kerül meghatározásra.

6.3. A 6.1. pontban meghatározott ösztöndíjat a Külszoltv.-nek a deviza-illetményre és a

deviza- illetménypótlékra vonatkozó szabályai alapján kell megállapítani, figyelemmel a 6.4. pontban foglaltakra. Az 6.1. pontban meghatározott költségtérítést a Külszoltv. átalány-költségtérítésre vonatkozó szabályait alapul véve kell megállapítani.

6.4. A 6.3. pont alapján megállapított ösztöndíj – a Külszoltv. vonatkozó rendelkezéseitől

eltérően – a miniszteri rendelet szerint a fogadóintézmény székhelye, vagy – a székhelytől eltérő működési helye esetén – a működési helyét képező település szerinti, vagy a 6.7. pontban foglaltak szerint megállapított állomáshelyre irányadó deviza-alapilletmény alapulvételével

a) 1,0 szorzóval, illetve

b) az ingázó vendégoktató esetében 0,5 szorzóval kerül megállapításra.

6.5. Az ingázó vendégoktató a Külszoltv. 2. § 8. pontja szerinti házastársa után nem jogosult

a Külszoltv. 24. § (7) bekezdésében meghatározott deviza-illetménypótlék szabályai alapulvételével megállapított ösztöndíjrészre, valamint a Külszoltv. 25. § (2) bekezdésében foglalt átalány-költségtérítés szabályai alapján megállapított ösztöndíjrész meghatározása során kizárólag a Külszoltv. 25. § (2) bekezdés b) pontjában meghatározott vegyes költségtérítést kell a részére megállapítani.

6.6. A 6.1. pontban meghatározott ösztöndíj és költségtérítés folyósításának feltétele az

ösztöndíjszerződésben foglalt kötelezettségek teljesítése és annak az ösztöndíjprogram működési szabályzatában, valamint az ösztöndíjszerződésben foglaltak szerinti igazolása.

6.7. Amennyiben azon a településen, ahol a fogadóintézmény székhelye – vagy a székhelytől

eltérő működési helye esetén – a működési helye található, nem működik külképviselet, akkor a 6.4. pontban a) és b) alpontja szerinti ösztöndíjrészt a fogadóállamban földrajzilag legközelebb működő magyar külképviseletre megállapított deviza-alapilletmény figyelembevételével, a 6.4.–6.5. pontban foglaltak alapján kell megállapítani.

6.8. Keresőképtelenség esetén a 6.1. pontban meghatározott ösztöndíj és költségtérítés a

Külszoltv. 33. § (2)-(4) bekezdése figyelembevételével kerül megállapításra.

**7. A pályázat benyújtásának határideje:**

2019. december 20. déli 12:00 (CET)

**8. A pályázat benyújtása:**

8.1. A pályázati anyagot **egy nyomtatott példányban és elektronikusan is be kell nyújtani**

az alábbiak szerint:

8.2. A nyomtatott pályázati anyagot legkésőbb **2019. december 20.** napi postai feladási

dátummal, eredeti aláírt példányban kell eljuttatni a minisztérium részére, a **KKM, Nemzetközi Magyar Nyelvi Képzésekért és Oktatásért Felelős Főosztály, 1027 Budapest, Bem rakpart 47.** címre. A borítékon kérjük feltüntetni: ***„*NOF 2020/2021. Vendégoktatói Pályázat*”.***

8.3. Elektronikusan **2019. december 20. déli 12:00 óráig (CET)** a [lektori@mfa.gov.hu](mailto:lektori@mfa.gov.hu)

címre kell megküldeni a pályázatot. Az e-mail tárgyában kérjük feltüntetni: ***„*NOF 2020/2021*.* Vendégoktatói Pályázat*”****.* A szöveges dokumentumokat .doc vagy .docx formátumban, az oklevelek elektronikus másolatát .pdf vagy .jpg formátumban – **maximum 5 MB terjedelemben** – kell csatolni.

**9.** **A pályázatban benyújtandó dokumentumok:**

9.1. A pályázathoz kötelezően benyújtandó dokumentumok:

1. magyar állampolgárság megállapítására alkalmas dokumentum másolata

(pl. személyazonosító igazolvány, útlevél),

1. 90 napnál nem régebbi erkölcsi bizonyítvány,
2. a pályázó hozzájáruló nyilatkozata arról, hogy a pályázat elbírálásában részt vevő személyek megismerhetik pályázati anyagát.

9.2. A pályázathoz kötelezően benyújtandó speciális dokumentumok:

1. legfeljebb egyoldalas, aláírt önéletrajz magyar nyelven, amely a pályázó végzettségéről, nyelvtudásáról, készségeiről és eddigi szakmai pályafutásáról tájékoztat;
2. legfeljebb egyoldalas, aláírt önéletrajz idegen nyelven, amely a pályázó végzettségéről, nyelvtudásáról, készségeiről és eddigi szakmai pályafutásáról tájékoztat;
3. legfeljebb egyoldalas, aláírt oktatási terv magyar nyelven a megpályázott időtartamra;
4. legfeljebb egyoldalas, aláírt oktatási terv idegen nyelven a megpályázott időtartamra;
5. oklevelek, nyelvvizsga-bizonyítványok egyszerű másolata;
6. vendégtanári ösztöndíjak esetében a megpályázott fogadóintézmény szempontjából releváns, legfeljebb egyoldalas publikációs jegyzék;
7. lektori ösztöndíjak esetében előnyt jelent a publikációs jegyzék benyújtása;
8. lektori ösztöndíjak esetében a pályázatban benyújtandó egy szakmai ajánlás a magyar nyelvtanári munkára való alkalmasságról. Az ajánlást magának az ajánlónak közvetlenül kell eljuttatnia a minisztérium részére elektronikusan és postai úton is. Az ajánlólevél tartalmát a minisztérium bizalmasan kezeli, a pályázó azt nem ismerheti meg.

**10. A pályázat érvényessége:**

A pályázat érvénytelen, ha a pályázó

10.1. nem felel meg a pályázati felhívásban közzétett feltételeknek,

10.2 a pályázatot nem a felhívásban közzétett formában nyújtotta be,

10.3. a pályázatot hiányosan nyújtotta be,

10.4. a pályázatot a kiírásban szereplő benyújtási határidőn túl nyújtotta be,

10.5. a szükséges adatokat nem a valóságnak megfelelően közölte.

**11. A pályázatok elbírálása:**

11.1. A pályázati feltételeknek megfelelő pályázók kiválasztási eljáráson vesznek részt. A

kiválasztási eljárás keretében a bírálóbizottság személyes meghallgatást folytat le.

11.2. A meghallgatás helyéről és időpontjáról a minisztérium a meghallgatás időpontját

megelőzően legalább öt munkanappal korábban, elektronikus úton értesíti a pályázót.

11.3. A pályázati meghallgatást követően a pályázók rangsorolt listájáról a bírálóbizottság

dönt, figyelembe véve a pályázók felkészültségét, oktatási tapasztalatait, tudományos munkásságát és – vendégoktatói ösztöndíjban már korábban részesült pályázók esetében – éves értékeléseiket.

11.4. A bírálóbizottság döntésének utólagos felülvizsgálatára nincs mód.

11.5. Az ösztöndíjat a fogadóintézmény hozzájárulása alapján a miniszter adományozza azzal

a feltétellel, hogy az ösztöndíjasnak a fogadóintézménnyel foglalkoztatásra irányuló jogviszonyt kell létesítenie és az ösztöndíjas jogviszony időtartama alatt azt fenn kell tartania.

**12. A pályázók értesítése, szerződéskötés:**

12.1. A miniszter a bírálóbizottság által ösztöndíjazásra nem támogatott pályázókat a

bírálóbizottsági döntés kézhezvételétől számított 15 napon belül értesíti döntéséről.

12.2. A miniszter a pályázóval az ösztöndíj odaítéléséről szóló értesítésben megjelölt

határidőn belül a Korm. rendelet szerinti ösztöndíjszerződést köt.

12.3. A miniszter a nyertes pályázók névsorát a Korm. rendelet alapján adott hozzájárulásuk

alapján a minisztérium hivatalos honlapján közzéteszi.

12.4. Ha a pályázó az ösztöndíj odaítéléséről szóló értesítésben megjelölt határidőn belül a

Korm. rendelet 8. § (1) bekezdés szerinti szerződést nem köti meg, a pályázó helyébe a Korm. rendelet 7. § (5) bekezdés b) pontja szerinti rangsorolási listán soron következő − a fogadóintézmény által is támogatott − pályázó lép.

12.5. Ha a pályázó rajta kívül álló okból nem tudja az értesítésben megjelölt határidőn belül

megkötni a Korm. rendelet 8. § (1) bekezdés szerinti szerződést, akkor erre a vendégoktatói ösztöndíjas jogviszonynak ösztöndíjszerződés szerinti tervezett kezdőnapját megelőző legkésőbb tizenötödik napig lehetőséget kell biztosítani számára.

**13. Szerződésszegés jogkövetkezményei:**

A szerződésszegés egyes eseteit, illetve annak jogkövetkezményeit a Korm. rendelet és az ösztöndíjszerződés tartalmazza.

**14. Hitelességi nyilatkozat:**

A pályázó a pályázat benyújtásával nyilatkozik, hogy az általa közölt adatok a valóságnak megfelelnek. Tudomásul veszi, hogy a valótlan adatok közlése az ösztöndíjprogramból 10 évre történő kizárását eredményezi.

**15. Adatvédelem:**

15.1. A pályázó a pályázat benyújtásával írásban hozzájárul pályázati anyagának és

személyes adatainak kezeléséhez, valamint továbbításához mindazon külső szerv részére, amely a pályázattal kapcsolatos érdemi ügyintézésre jogszabályi és belső szabályozás alapján jogosult.

15.2. A pályázó a pályázat benyújtásával vállalja, hogy haladéktalanul bejelenti a személyes

adataiban bekövetkezett mindazon változásokat, amelyek az ösztöndíjszerződést, az ösztöndíjra való jogosultságot érintik. A minisztérium a részére továbbított adatokat a pályázatok elbírálásához, az ösztöndíjszerződés megkötéséhez és módosításához, illetve megszüntetéséhez szükséges mértékben és ideig, illetve az ösztöndíj visszafizetéséről szóló döntés esetén az ösztöndíj tényleges visszafizetéséig használja fel.

15.3. A személyes adatokat a minisztérium az ösztöndíjas jogviszony megszűnésétől

számított 10 évig kezeli.

**16. Elérhetőség:**

Külgazdasági és Külügyminisztérium

Nemzetközi Magyar Nyelvi Képzésekért és Oktatásért Felelős Főosztály

Email cím: [lektori@mfa.gov.hu](mailto:lektori@mfa.gov.hu)

Telefonszám: (+36 1) 381 5170; (H–Cs: 8.00–15.00, P: 8.00–12.00 között)

**Kötelezően benyújtandó dokumentumok jegyzéke:**

|  |  |
| --- | --- |
| **Dokumentum megnevezése** | **Csatolandó** |
| magyar állampolgárság megállapítására alkalmas dokumentum másolata |  |
| 90 napnál nem régebbi erkölcsi bizonyítvány |  |
| hozzájáruló nyilatkozat arról, hogy a pályázat elbírálásában részt vevő személyek megismerhetik a pályázó pályázati anyagát |  |
| önéletrajz magyar nyelven |  |
| önéletrajz idegen nyelven |  |
| aláírt oktatási terv magyar nyelven |  |
| aláírt oktatási terv idegen nyelven |  |
| oklevelek, nyelvvizsga-bizonyítványok egyszerű másolata |  |
| vendégtanári ösztöndíjak esetében egyoldalas publikációs jegyzék a 9.2. f) pont alapján |  |
| lektori ösztöndíjak esetében szakmai ajánlás a 9.2. h) pont alapján |  |

1. *sz. melléklet*

**A minisztérium által a 2020/2021-es tanévre meghirdetett vendégoktatói ösztöndíjak**

1. **Prága (Csehország), Prágai Károly Egyetem**

**Feladat típusa:** lektor

**Időtartama:** 2 tanév

A fogadóintézmény által meghatározott, az általános feltételeken túli követelmények:

* magyar mint idegen nyelv MA tanári végzettség,
* magyar mint idegen nyelvi oktatói gyakorlat,
* egy, a nyelvoktatáshoz szükséges közvetítő nyelv ismerete (cseh, szlovák vagy angol).

Várható feladatok:

* nyelvtanítás: 8 x 90 perc / hét (BA I. 3 x 90 perc / hét; BA II. 2 x 90 perc / hét, BA III. 1 x 90 perc / hét;

MA I. 1 x 90 perc / hét; MA II. 1 x 90 perc / hét),

* esetleg kiegészítő nyelvórák vagy országismereti, fordítási gyakorlatok tartása,
* magyar kulturális rendezvényeken való részvétel a hallgatókkal, évente egy magyarországi kirándulás megszervezése a hallgatók számára, illetve saját kezdeményezések alapján tanszéki rendezvények megszervezése.

1. **Strasbourg (Franciaország), Strasbourgi Egyetem**

**Feladat típusa:** lektor

**Időtartama:** 2 tanév

A fogadóintézmény által meghatározott, az általános feltételeken túli követelmények:

* Igazolt C1 szintű francia nyelvtudás, vagy francia nyelv és irodalom szakos egyetemi (MA) végzettség;
* francia nyelv megfelelő szintű ismerete tudományos előadások megtartásához, valamint a hallgatókkal és a munkatársakkal történő kommunikációhoz;
* felsőoktatásban szerzett szakmai tapasztalat;
* előnyt jelent a magyar mint idegen nyelv oktatásában szerzett többéves felsőoktatási szakmai tapasztalat.

Várható feladatok: a magyar mint idegen nyelvoktatáson és francia nyelvű országismereti (magyar irodalom, történelem és civilizáció) kurzusokon kívül a tanszéki munka önálló koordinálása és a kar tudományos életében való részvétel, továbbá kulturális rendezvények szervezése.

1. **Zágráb (Horvátország), Zágrábi Egyetem**

**Feladat típusa:** ingázó vendégtanár

**Időtartama:** 1 tanév

A fogadóintézmény által meghatározott, az általános feltételeken túli követelmények:

* előadói szintű horvát nyelvtudás,
* a huszadik századi magyar-horvát irodalmi és kulturális kapcsolatok megalapozott - publikációkkal igazolható - ismerete.

Várható feladatok:

* irodalom- és kultúrtörténeti tantárgyak oktatása előadás és szeminárium formájában (főként a 19-20. századi magyar irodalom tárgykörében),
* önálló kezdeményezések és részvétel a tanszék tudományos-szakmai tevékenységében, illetve az egyetem helyi (horvátországi) és nemzetközi (közép-európai) szakmai kapcsolatainak további építésében.

1. **Edmonton (Kanada), Albertai Egyetem**

**Feladat típusa:** vendégtanár

**Időtartama:** 2 tanév

A fogadóintézmény által meghatározott, az általános feltételeken túli követelmények:

* előadói szintű angol nyelvtudás,
* tudományos felkészültség hungarológiai előadások megtartására a bölcsészettudományok, társadalomtudományok vagy művészetekkel kapcsolatos témakörök egyikében.

1. **Peking (Kína), Pekingi Idegen Nyelvi Egyetem**

**Feladat típusa:** lektor

**Időtartama:** 4 tanév

A fogadóintézmény által meghatározott, az általános feltételeken túli követelmények:

* magyar mint idegen nyelv szakos MA tanári szakképzettség,
* magyar mint idegen nyelv tanításában szerzett tapasztalat,
* tapasztalat ECL-vizsgáztatásban magyar nyelvből,
* angol nyelvismeret,
* előnyt jelent a kínai nyelv ismerete.

1. **Peking (Kína), Kodály Pont, Pekingi Magyar Intézet**

**Feladat típusa:** vendégoktató (zenetanár, Kodály Pont)

**Időtartama:** 1tanév

A fogadóintézmény által meghatározott, az általános feltételeken túli követelmények:

* zenetanári MA vagy azzal egyenértékű egyetemi végzettség;
* min. 1 éves dokumentált gyakorlati tapasztalat szolfézs vagy ének-zene tanárként általános, középiskolában, vagy zeneiskolában;
* legalább középszintű angol nyelvtudás;
* jó kommunikációs készség, kreativitás, alkalmazkodási képesség nemzetközi környezetben.

Várható feladatok:

* A Kodály Pont(ok) keretein belül megvalósuló oktatási programok szakmai előkészítése, felügyelete, megtartása.
* A Kodály Pont(ok) által felhasználandó szakmai anyagok összeállítása és szakmai bírálata, a kapcsolódó tananyag-fejlesztése.
* A Kodály Pont(ok) keretein belül megvalósuló Kodály-módszer oktatását célzó tanfolyami rendszer és az ahhoz kapcsolódó vizsgarendszer kidolgozásában való részvétel.
* A Kodály Pont(ok)ban létrehozandó szakmai könyvtár anyagai összeállításának szakmai felügyelete.
* A Kodály Pont(ok) keretein belül kórus létrehozásnak és vezetésének szakmai felügyelete.
* A Kodály Pont(ok) keretein belül megvalósítandó mesterkurzusokban való szakmai közreműködés.
* A Kodály Pont(ok) keretein belül megvalósuló gyermekoktatásban való szakmai közreműködés.
* Minden egyéb, a Kodály Pont(ok) keretein belül megvalósuló szakmai közreműködést igénylő feladat ellátása.
* A Kodály Pont(ok) népszerűsítését célzó eseményeken szükség szerint reprezentatív feladatok ellátása.
* Feladta az előző pontokban felsoroltakon kívül mindazon ügyek ellátása, melyeket a közvetlen felettes állandó vagy eseti jelleggel a feladat- és hatáskörébe utal.

1. **Vilnius (Litvánia), Vilniusi Egyetem**

**Feladat típusa:** lektor

**Időtartama:** 2tanév

Általános feltételek

* magyar nyelv és irodalom szakos vagy magyar mint idegen nyelv tanári MA diploma;
* felhasználói szintű informatikai ismeret;
* a fogadóország nyelvének ismerete vagy angol nyelvismeret.

1. **Bukarest (Románia), Bukaresti Egyetem**

**Feladat típusa:** lektor

**Időtartama:** 4tanév

A fogadóintézmény által meghatározott, az általános feltételeken túli követelmények:

* legalább 10 éves tapasztalat a magyar mint idegen nyelv oktatása terén,
* PhD fokozat megléte magyar nyelvészetből,
* jártasság a leíró nyelvészet oktatásában,
* felsőfokú román és középfokú angol nyelvtudás,
* felhasználói szintű számítógépes ismeretek,
* programok szervezésében és pályázatok lebonyolításában szerzett tapasztalat.

1. **Eperjes (Szlovákia), Eperjesi Egyetem**

**Feladat típusa:** ingázó lektor

**Időtartama:** 4tanév

A fogadóintézmény által meghatározott, az általános feltételeken túli követelmények:

* vállalja irodalomtudományi, nyelvészeti vagy más hungarológiai kurzusok megtartását is,
* az oktatás mellett részt vesz az őt fogadó szervezeti egység (tanszék) egyéb feladatainak ellátásában és tudományos életében,
* elősegíti a fogadóintézmény magyarországi intézményekkel való szakmai kapcsolatainak bővítését.

1. **Cleveland (Amerikai Egyesült Államok, Ohio), Clevelandi Állami Egyetem**

**Feladat típusa:** lektor

**Időtartama:** 2tanév

A fogadóintézmény által meghatározott, az általános feltételeken túli követelmények:

* a felsőoktatásban szerzett, legalább kétéves szakmai tapasztalat;
* előadóképes felsőfokú angol nyelvtudás;
* előnyt jelent, ha a jelölt tájékozott az angol és a magyar nyelvészeten kívül más bölcsészet- vagy társadalomtudományi területen is.